CELEX: 32006R2036
Language: mt
Date: 2006-12-21 00:00:00
Title: Regolament tal-Kummissjoni (KE) Nru 2036/2006 tal- 21 ta' Diċembru 2006 li jiffissa l-ammont ta' għajnuna għall-ħżin privat ta' ċerti prodotti tas-sajd għas-sena tas-sajd 2007

1006                 MT               Il-Ġurnal Uffiċjali ta’ l-Unjoni Ewropea                          24.12.2008

32006R2036

L 414/74                          IL-ĠURNAL UFFIĊJALI TA’ L-UNJONI EWROPEA                              30.12.2006

                   REGOLAMENT TAL-KUMMISSJONI (KE) Nru 2036/2006

                                          tal-21 ta' Diċembru 2006

    li jiffissa l-ammont ta' għajnuna għall-ħżin privat ta' ċerti prodotti tas-sajd għas-sena
                                         tas-sajd 2007

IL-KUMMISSJONI TAL-KOMUNITAJIET EWROPEJ,

Wara li kkunsidrat t-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999
dwar l-organizzazzjoni komuni tas-swieq fil-prodotti tas-sajd u l-akkwakultura1,

Wara li kkunsidrat ir-Regolament tal-Kummissjoni (KE) Nru 2813/2000 tal-21 ta' Diċembru
2000 li jistabbilixxi regoli ddettaljati sabiex jiġi applikat ir-Regolament tal-Kunsill (KE) Nru
104/2000 rigward il-konċessjoni ta' għajnuna għall-ħażna privata ta' xi prodotti mis-sajd2, u
b'mod partikolari l-Artikolu 1 tiegħu,

Billi:

(1)        L-għajnuna ma għandhiex taqbeż is-somma tal-ispejjeż tekniċi u finanzjarji rreġistrati
           fil-Komunità matul is-sena tas-sajd li tiġi qabel is-sena kkonċernata.

(2)        Sabiex jiġi skorraġġit il-ħżin fit-tul, jitqassru ż-żminijiet tal-ħlas u jitnaqqas il-piż tal-
           kontrolli, l-għajnuna għall-ħżin privat għandha titħallas f'pagament wieħed.

(3)        Il-miżuri pprovvduti f'dan ir-Regolament huma skont l-opinjoni tal-Kumitat tal-
           Ġestjoni tal-Prodotti mis-Sajd,

ADOTTAT DAN IR-REGOLAMENT:

                                                   Artikolu 1

Għas-sena tas-sajd 2007, l-ammont ta’ għajnuna għall-ħżin privat, imsemmi fl-Artikolu 25
tar-Regolament (KE) Nru 104/2000, għall-prodotti elenkati fl-Anness II ta' dak ir-
Regolamemt għandu jkun kif ġej:

1
           ĠU L 17, 21.1.2000, p. 22. Ir-Regolament kif emendat l-aħħar bl-Att tal-Adeżjoni tal-2003.
2
           ĠU L 326, 22.12.2000, p. 30.
 ---pagebreak--- 24.12.2008     MT            Il-Ġurnal Uffiċjali ta’ l-Unjoni Ewropea               1007

                      —    l-ewwel xahar        :    EUR 210 kull
                                                     tunellata metrika

                      —    it-tieni xahar       :    EUR 0 kull tunellata
                                                     metrika

                                            Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Ufficjali tal-Unjoni Ewropea.

Dan għandu japplika mill-1 ta' Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 21 ta' Diċembru 2006.

Għall-Kummissjoni
Joe BORG
Membru tal-Kummissjoni